open-index/open-wikipedia-markdown huggingface dataset:
Katedraal fan Southwark

De **Katedraal fan Southwark** (Ingelsk: *Cathedral and Collegiate Church of St. Saviour and St. Mary Overie*) is in Anglikaansk tsjerkegebou oan 'e súdlike kant fan 'e Teems yn it Londenske stedsdiel Southwark. De yn goatyske styl boude katedraal datearret foar in wichtich part út de jierren 1220-1420. Sûnt 1905 hat de tsjerke de funksje fan katedraal.

## Skiednis

Al yn it Domesday Book út it jier 1086 wurdt der ferwiisd nei de tsjerke. Oft op dit plak ek al yn it jier 606 in kleaster stien hat, bliuwt lykwols in kwestje fan strideraasje. 

By de grutte stedsbrân fan 1212 en oan 'e ein fan 'e 14e iuw baarnde de tsjerke ôf. 

Yn it regear fan keninginne Marije waarden yn it koer prosessen tsjin ketters holden. Yn jannewaris 1555 waarden dêr seis hege geastliken, wêrûnder de biskop fan Gloucester, ta de dea feroardiele. 

Yn it bouwurk fûnen de skriuwers John Gower en John Fletcher harren lêste rêstplak. It ferneamde panorama "Long View of London from Bankside" fan de etser Wenceslaus Hollar út 1638 waard fanút de toer fan de tsjerke tekene. Fan 1890 oant 1897 waard it skip fan 'e katedraal folslein werboud.

De katedraal stiet yn in gebiet, dat yn 'e Twadde Wrâldkriich swier te lijen hân hat ûnder de Dútske bombardeminten. Op 20 febrewaris 1941 waard de katedraal rekke en skansearre troch in bom. Skea fan granaatskerven is noch jimmeroan oan 'e bûtenmorren te sjen.

## Oargel
It oargel fan 'e katedraal waard yn 1897 troch de oargelmakker T.C. Lewis (Brixton, Londen) mei elektropneumatyske traktueren boud. De oargelkas is in ûntwerp fan 'e ferneamde Fiktoariaanske arsjitekt Arthur Blomfield. Nei in yngripende feroaring  waard it instrumint yn 1986 en 1991 yn 'e oarspronklike steat werombrocht. 

Tsjintwurdich hat it oargel 61 registers, ferdield oer fjouwer manualen en pedaal. De traktueren binne elektropneumatysk.

## Keppeling om utens
*  Side fan de katedraal fan Southwork
Nij-Amsterdam (Suriname)

**Nij-Amsterdam** is in ressort en haadstêd fan it distrikt Kommewijne yn Suriname. It plak leit by de gearrin fan de rivieren Suriname en Kommewijne. Nij-Amsterdam hat sa'n 5650 ynwenners, meast Javanen en Hindûstanen. It plak hjit pleatslik ek wol "Kila" (Hindy-wurd foar 'fort') of "Njun Foto" (Sranantongo).


Nieuw Amsterdam3.jpg|De no ûnbewenne wente fan de distriktskommissaris
File:Nieuw Amsterdam2.jpg|De eardere finzenis
"De Historische Strijd" Herdenkingsmonument revolutie 25 februari 1980 - Nieuw-Amsterdam - 20418127 - RCE.jpg|Betinkingsmonumint fan de revolúsje fan 25 febrewaris 1980
Jerobeäm II fan Israel

**Jerobeäm II** (Hebriuwsk: ירבעם, Gryksk: Ιεροβοάμ; Latynk: Jeroboam) folge yn it jier ± 786 f.Kr. Joäsj op as kening fan it Noardryk Israel en regearre oant ± 746 f.Kr. oer it lân. 

Om't Syrje, dat grutte dielen fan Israel ferovere hie, yn ferfal wie, slagge it Jerobeäm II om de âlde grinzen fan Israel te herstellen en sels noch út te wreidzjen. Under it regear fan Jerobeäm makke Israel in tiidrek mei fan rêst en bloei. De profeten Hoséa, Amos en Jona warskôgen lykwols tsjin de ûnseedlikens, de goddeleazens en de sosjale misstannen en ûngelikensens.

Krekt as oare keningen fan Israel folge Jerobeäm net de wei fan 'e God fan Israel. De Skrift skriuwt dat er net "ôfwykte fan de sûnden, dêr't Jerobeäm, de soan fan Nebat, Israel ta brocht hie". 

De profeet Amos foarsei dat Jerobeäm II mei it swurd ombrocht wurde soe. Nei syn dea folge syn soan Sekarja him op as kening.
Pûsjkinmuseum

It **Poesjkinmuseum** (Russysk: Музей изобразительных искусств имени А.С. Пушкина, *Moezej izobrazitelnych iskoesstv imeni A.S. Poesjkina*; letterlik "A.S. Poesjkinmuseum foar byldzjende keunsten") is it grutste museum foar Jeropeeske keunst yn Moskou en stiet tsjinoer de Kristus Ferlosserkatedraal.

## Skiednis
It Pûsjkinmuseum is yn 1912 oprjochte. It is yn 1937 neamd nei de Russyske dichter Aleksandr Poesjkin, mar dat is misliedend, want it hat neat mei him te dwaan. It hie better west om it museum nei de stifter dêrfan te neamen, professor Ivan Tsvetaev.

It neoklassisistysk museum waard ûntwurpen troch Roman Klein en Vladimir Sjoechov. Oer de bou waard 14 jier dien en it museum waard op 31 maaie 1912 iepene.

## Kolleksje

Giambattista Pittoni-Sophonisba.jpg|*Giambattista Pittoni: <br />*Dea Sophonisba**'
ivan tsvetaev.jpg|''Ivan Tsvetaev (1847-1913)''
Vincent Willem van Gogh 037.jpg|''[[Vincent van Gogh]]: <br />''Rin fan de finzenen **'
Vincent Willem van Gogh 036.jpg|*Vincent van Gogh: <br />[[De reade wyngerd]]*

### Italjaanske keunstners
Under mear wurk fan: Giambattista Pittoni.

### Nederlânske keunstners
Vincent van Gogh, Rembrandt, Hendrick Avercamp, Nicolaes Berchem, Abraham fan Beijeren, Jan Both, Pieter Claesz, Albert Cuyp, Gerbrand fan de Eeckhout, Carel Fabritius, Govaert Flinck, Jan fan Goyen, Dirck Hals, Willem Claesz Heda, Pieter de Hooch, Willem Kalf, Nicolaes Maes, Gabriel Metsu, Adriaen fan Ostade, Paulus Potter, Jacob fan Ruisdael, Salomon fan Ruysdael, Jan Steen, Gerard ter Borch, Simon de Vlieger, Jan Weenix en Emanuel de Witte.

### Oare keunstners
Under mear wurk fan: Paul Cézanne, Claude Monet, Pablo Picasso, Gauguin en Henri Matisse.

### Oare kolleksje
* De Skat fan Priamus dy't Heinrich Schliemann yn Troaje fûn.
* Egyptyske papyrus.

## Sjoch ek
* List fan museums yn Ruslân
Sekarja fan Israel

**Sekarja** (Hebriuwsk: זכריהו) folge syn heit Jerobeäm II op as kening fan Israel. 

Syn regear yn Samaria moat earne tusken de jierren 746 en 752 foar Kristus datearre wurde en duorre mar seis moannen. Sekarja feroare neat oan it religieuze belied dat kening Jerobeäm I yntrodusearre hie, nammentlik de oanbidding fan oare goaden dan de God fan Israel. 

Tsjin Sekarja waard troch Sjallûm, in soan fan in sekere Jabesj, gearspand en dy deade de kening yn it fermidden fan in soad folk. Dêrnei liet Sjallûm himsels ta kening kroane, mar it regear fan de nije kening soe noch koarter duorje dan it regear fan syn foargonger Sekarja.      

Mei de moard op Sekarja kaam in ein oan de dynasty fan it hûs fan Jehû. Hjirmei waard neffens de Skrift de profesije oan Jehû ferfolle dat syn soannen oant if fjirde geslacht hearskje soene oer Israel.
Sjallûm fan Israel

**Sjallûm** (Hebriuwsk: שלום בן יבש) wie foar koarte tiid kening fan it Noardryk Israel en kaam oan 'e macht troch syn foargonger Sekarja te deadzjen.

Sjallûm wie in kommandant yn it leger fan kening Sekarja. Hy liet de kening nei in regear fan mar krekt in heal jier yn it iepenbier fermoardzje en waard yn syn plak de nije kening. 

De steat fan it lân wie tige ynstabyl, want al nei ien moanne kaam der ek in ein oan it regear fan Sjallûm. In oare kommandant, Menachem, in soan fan Gady út Israel's âlde haadstêd Tirsa, wie mei syn manlju nei de haadstêd Samaria tein. Menachem sette Sjallûm dêr as kening ôf, sloech him dea en naam sels it plak fan him as kening yn.       

## Sjoch ek
* List fan keningen fan Israel
Menachem fan Israel

**Menachem**  (Hebriuwsk: מְנַחֵם; betsjutting: "treaster", "treastbringer") wie de sechstjinde kening fan it Noardryk Israel. Hy wie de soan fan Gady en syn regear wurdt datearre tusken 752 f.Kr. oant 742 f.Kr.

Menachem wie in kommandant yn it leger en waard kening fan Israel nei't er syn foargonger Sjallûm ôfset en ombrocht hie. Nei't Sjallûm sels syn foargonger fermoarde hie, teach Menachem mei syn leger nei de haadstêd Samaria. De kommandant rûn neffens it Alde Testamint út yn wredens, want by de tocht nei Samaria die de stêd Tifsach de poarten net foar Menachem iepen. Menachem wist de stêd yn te nimmen en liet dêrnei út wrake alle swiere froulju fan de stêd iepensnije, itjinge sels foar dy tiid alderheislikst ferskuorrend wie.

Krekt as syn foargongers makke Menachem doe't er kening waard gjin ein oan 'e ôfgoaderij yn Israel. It ryk krige te lijen ûnder de ynfal fan kening Pûl fan Assyrje. Foar de beskerming fan syn troan ûnthiet Menachem de kening fan Assyrje om alle jierren 1000 sulveren talinten ôf te dragen. It jild moast byinoar brocht wurde troch in ekstra belesting fan 50 sulveren sikkels foar alle rike minsken yn Israel. 

It wegerjen fan it tribút oan Assyrje soe letter, ûnder it bewâld fan kening Hosjéa, ta de ûndergong fan it Tsjienstammeryk liede.

It liket der op dat Menachem in natuerlike dea stoar. Hy waard opfolge troch syn soan Pekachja.
 
## Sjoch ek
* List fan keningen fan Israel
Propedeuze

De **propedeuze** of ek wol de **propedeutyske faze**, is yn Nederlân de earste faze fan in universitêre stúdzje of in HBO-oplieding. It wurd komt fan it Aldgrykske προπαίδευσις, *propaídeusis* ("foaroplieding"), fan προπαιδεύω, *propaideúō*, dat "ik jou tariedend ûnderrjocht" betsjut, fan πρό, *pró* ("foarôfgeande oan") + παιδεύω, ‎*paideúō* ("ik ûnderrjochtsje").

Sûnt de ynfiering fan 'e twafazestruktuer yn it Nederlânske heger ûnderwiis, yn 1982, duorret in propedeuze yn prinsipe ien jier. De funksje fan 'e propedeuze is oriïntearjend, selektearjend en eventueel trochwizend (nei oare opliedings). Troch de ôfswakking fan it ûnderskie tusken universitêr ûnderwiis en it heger beropsûnderwiis is de term 'propedeuze' yn Nederlân gongber wurden foar it hiele heger ûnderwiis. Mei de ynfiering fan 'e bachelor-masterstruktuer, yn 1999, waard de propedeuze hanthavene. It stiet universiteiten en hegeskoallen frij om dizze learfaze al of net ôf te sluten mei in saneamd propedeutysk eksamen.

As in studint nei in jier alle stúdzjefakken helle hat, kin it propedeutysk eksamen ôflein wurde. Net alle opliedings hawwe lykwols sa'n eksamen. Yn it gefal dat der gjin propedeutysk eksamen is, kriget de studint syn saneamde propedeuzebul (yn it universiteitsjargon byneamd "P") oan 'e ein fan it earste stúdzjejier automatysk by it heljen fan alle fakken. As de studint de propedeuze net wit te heljen binnen de tiid dy't der foar stiet (yn 'e regel binne der útrinmooglikheden nei it twadde jier wylst al mei it twadde jier fan 'e stúdzje úteinset is), dan kriget er soms in negatyf stúdzje-advys. Giet it dêrby om in binend negatyf advys, dan moat er ferplichte mei syn stúdzje ophâlde. Wol kin er him dan op 'e nij ynskriuwe by in oare of deselde ûnderwiisynstelling en wer fan foarren ôf oan begjinne.
Foreigner

"**Foreigner**", "**The Foreigner**" of "**Foreigners**" hat yn de Wikipedy ferskate betsjuttings:
* *foreigner* is it Ingelske wurd foar "bûtenlanner" of "frjemdling"

## Films
* ''Foreigners'' (film) (eins: *Jag Heter Stelios*), in Sweedske film út 1972
* ''The Foreigner'' (film út 2003), in Amerikaanske film út 2003
* ''The Foreigner'' (film út 2016), in Britsk-Sineeske film út 2016

## Literatuer
* ''Foreigner''-searje, in romansearje fan C.J. Cherryh
** ''Foreigner'' (roman fan C.J. Cherryh), de earste roman út dy searje, fan C.J. Cherryh út 1994
* ''Foreigner'' (roman fan Robert J. Sawyer), in roman fan Robert J. Sawyer út 1994
* ''The Foreigner'' (roman), in roman fan Francie Lin út 2008

## Muzyk
* Foreigner (band), in Britsk-Amerikaanske rockband

* ''Foreigner'' (album fan Cat Stevens), in album fan Cat Stevens út 1973
* ''Foreigner'' (album fan Foreigner), in album fan Foreigner út 1977

## Toaniel
* ''Foreigners'' (toanielstik), in toanielstik fan Frederick Lonsdale út 'e earste helte fan 'e 20e iuw
* ''The Foreigner'' (toanielstik), in toanielstik fan Larry Shue út 1984

## Oar
* ''The Foreigner'' (krante), in Ingelsktalige krante yn Noarwegen
Greyfriars Church

"**Greyfriars Church**", of yn it Skotsk "**Greyfriars Kirk**", hat yn de Wikipedy ferskate betsjuttings:

* Greyfriars Church (Leicester), in tsjerke yn Leicester (Ingelân)
* Greyfriars Church (Reading), in tsjerke yn Reading (Ingelân)
* Greyfriars Kirk (Dumfries), in tsjerke yn Dumfries (Skotlân)
* Greyfriars Kirk (Edinburch), in tsjerke yn Edinburch (Skotlân)
Pekachja fan Israel

**Pekachja** (Hebriuwsk: פקחיה‎‎; "YHWH hat de eagen iepene"; Latynsk: *Phaceia*) wie de soan fan Menachem en folge him yn it jier 742 foar Kristus op as de santjinde kening fan it Noardryk Israel. 

Pekachja hat twa jier oer it lân regearre. Hy wykte neffens de Skrift net ôf fan 'e ôfgoaderij, dy't sûnt kening Jerobeäm I yn Israel wizânsje wie.  

Mei help fan Argob en Arjé en fyftich man út Gilleäd spande Pêkach, in adjudant, gear tsjin kening Pekachja. De machtsgreep slagge en makke in ein oan it Hûs fan Menachem. Pêkach liet Pekachja ombringe en waard dêrnei sels kening fan it ryk.

## Sjoch ek
* List fan keningen fan Israel
Invader

"**Invader**", "**Invaders**", "**The Invader**" of "**The Invaders**" hat yn de Wikipedy ferskate betsjuttings:

* *invader*, it Ingelske wurd foar "ynfaller", "ynkringer", "immen dy't in ynvaazje útfierd"
## Fiertugen
* Douglas A-26 Invader, in Amerikaanske lichte bommesmiter
* Gilbern Invader, in model auto fan it Welske automerk Gilbern
* G-W Invader, in searje speedboaten
* Ultra-Efficient Products Invader, in Amerikaanske deltafleaner

## Films
* ''The Invaders'' (film út 1912), in Amerikaanske stomme film út 1912
* ''The Invader'' (film út 1935), in Britske film út 1935 
* ''49th Parallel'' (film), ek wol bekend as *The Invaders*, in Britske film út 1941
* ''Invader'' (film), in Amerikaanske film út 1992
* ''The Invader'' (film út 1997), in Amerikaanske film út 1997
* ''The Invader'' (film út 2011) of *L'Envahisseur*, in Belgyske film út 2011

## Muzyk
* The Invaders (band), in steelband út 'e 1950-er jierren út Sint-Kits

* ''Invaders'' (kompilaasje-album), in kompilaasje-album fan steeldrummuzyk út 2006
* ''Invaders'' (album fan Karate High School), in album fan Karate High School út 2009
* *[[Invader, Volume 1]]*, in e.p. fan Rapture Ruckus út 2014

* ''Invader'' (liet fan Judan Priest), in liet fan Judas Priest út 1978
* ''Invaders'' (liet fan Iron Maiden), in liet fan Iron Maiden út 1982
* *[[Invader, Invader]]*, in liet fan Kyary Pamyu Pamyu út 2013

## Literatuer
* ''The Invader'' (roman fan Hilda Vaughan), in roman fan Hilda Vaughan út 1928
* ''The Invaders'' (ferhalebondel), in ferhalebondel fan Henry Treece út 1972
* *[[Invaders!]]*, in ferhalebondel fan Gordon R. Dickson út 1985
* ''Invader'' (roman fan William F. Wu), in roman fan William F. Wu út 1994
* ''Invader'' (roman fan C.J. Cherryh), in roman fan C.J. Cherryh út 1995
* ''The Invaders'' (roman fan Lumley), in roman fan Brian Lumley út 1999
* ''The Invaders'' (roman fan John Flanagan), in roman fan John Flanagan út 2012

## Persoanen
* Lord Invader (1914-1961), in Trinidadske sjonger
* Invader (keunstner) (1969), in Frânske keunstner
* Ray Columbus & the Invaders, in Nijseelânske band út 'e 1960-er jierren

## Oar
* ''The Invaders'' (tillefyzjesearje), in Amerikaanske tillefyzjesearje út 1967-1968
* *[[TI Invaders]]*, in fideospultsje fan Texas Instruments út 1981
Mackinac Troepen fan Tsjippewa en Ottawa Yndianen

De **Mackinac Troepen fan Tsjippewa en Ottawa Yndianen** (Ingelsk: *Mackinac Bands of Chippewa and Ottawa Indians*) binne in Yndiaanske stamme-organisaasje yn 'e Feriene Steaten mei erkenning op steatsnivo yn 'e steat Michigan. Dizze stamme hat gjin eigen reservaat. Sûnt 1998 besykje de Mackinac Troepen (sprek út: ['mækɪnɔ:], "mekkinnô") om harren ferlerne federale erkenning werom te winnen.

## Demografy
De Mackinac Troepen fan Ottawa en Tsjippewa Yndianen besteane benammen út etnyske Odjibwe (*Ojibwe*), dy't ek wol Tsjippewa (*Chippewa*) neamd wurde. Dat is in Algonkwynsktalich folk út it gebiet fan 'e Grutte Marren, dat sawol yn 'e Feriene Steaten as yn Kanada libbet. In minderheid fan 'e leden heart ta de nau oan 'e Odjibwe besibbe Ottawa. Yn 2014 hiene de Mackinac Troepen likernôch 3.000 leden, dy't foar it meastepart yn Mackinac County wenje, benoarden de Strjitte fan Mackinac, oan 'e súdkust fan Opper-Michigan. It haadkertier fan 'e stamme is fêstige yn 'e stêd St. Ignace.

## Skiednis
De leden fan 'e Mackinac Troepen binne ôfstammelingen fan 'e Odjibwe en Ottawa dy't har wierskynlik tusken 500 en 1000 yn it gebiet fan 'e Grutte Marren nei wenjen setten. Teffens binne se ôfstammelingen en politike opfolgers fan 'e Odjibwe en Ottawa dy't yn 1836 mei it Amerikaanske regear it Ferdrach fan Washington sleaten, en yn 1855 it Ferdrach fan Detroit.

Nei't de Mackinac Troepen yn 1908 harren federale en wetlike erkenning kwytrekke wiene, joegen se har mids tweintichste iuw by de Ottawa Feriening fan Noardlik Michigan (NMOA), dêr't se Ienheid 11 oant en mei 17 fan foarmen. Dat wie in yn 1948 oprjochte konfederaasje fan ferskate net-erkende en ûnfertsjintwurdige Ottawa- en Odjibwe-groepen yn noardlik Michigan, dêr't û.m. ek de hjoeddeiske Little Traverse Bay Troepen fan Odawa Yndianen en de Burt Lake Troep fan Ottawa en Tsjippewa Yndianen ta hearden.

Doe't de NMOA geandewei de 1980-er en 1990-er jierren útinoar foel om't de ferskate groepen eigen stamme-organisaasjes oprjochten, waarden yn 1998 de Mackinac Troepen as selsstannige organisaasje stifte. Sûnt hat de stamme oan ien wei troch krewearre om fia in oanfraach by it Buro fan Yndiaanske Saken yn Washington, D.C. de ferlerne federale erkenning werom te winnen. Hoewol't dat noch net slagge is, waard yn 2013 in wichtich súkses boekt doe't it steatsregear fan Michigan de Mackinac Troepen erkende as in 'histoaryske stamme fan 'e steat'.

## Keppelings om utens
*Offisjele webside fan Mackinac Troepen fan Tsjippewa en Ottawa Yndianen
714 f.Kr.

## Foarfallen
* De Simmearjers wurde foar it earst yn in histoaryske boarne fermelden, te witten yn 'e annalen fan it Nijassyryske Ryk. Guon Simmearyske krigers helpe it leger fan 'e Assyryske kening Sargon&nbsp;II om it keninkryk Oerartû te feroverjen.

## Berne

## Ferstoarn
Hosjéa fan Israel

**Hosjéa** (Hebriuwsk: הושע, Latynsk: Osee, "help") wie de alderlêste kening fan it keninkryk Israel. Syn regear wurdt datearre op 732 f.Kr. oant 722 f.Kr.

Neffens de Tenach kaam Hosjéa as kening oan 'e macht troch in gearspanning tsjin syn foargonger Pêkach. It bibelboek 2 Keningen 15:30 skriuwt dat Hosjéa Pêkach fermoarde en dêrnei de troan oernaam. Yn in oare, net-bibelske boarne, liet de Assyryske kening Tiglat-Pilêser III him der op foarstean dat hy it wie dy't Pêkach fan 'e troan stjitte en Hosjéa as de opfolger oanwiisde. 

Hosjéa regearre njoggen jier oer it lân. Op it mêd fan ôfgoaderij oardielt de Bibel mylder oer Hosjéa as oer oare keningen fan Israel troch oan 'e sin "Hy die ferkeard yn 'e eagen fan 'e Heare" ta te foegjen: "mar net sa slim as syn foargongers".  

Kening Hojséa regearre it lân yn grutte ôfhinklikens fan Assyrje. It lân moast oan 'e kening fan Assyrje in heech tribút betelje. Nei't Salmanassar V syn heit Tiglat-Pilêser III opfolge, besocht Hosjéa help te sykjen by kening So fan Egypte. Hosjéa koe it tribút net mear opbringe en wegere dit noch langer te beteljen oan Assyrje. Fan Egypte kaam lykwols gjin help. Doe't kening Salmanassar fernaam dat Hosjéa by de fijân help socht, foel dy it lân binnen en naam kening Hosjéa finzen. De stêd Samaria bleau noch trije jier lang ferset bieden, mar moast lang om let ek belies jaan. Oer wat der úteinliks fan Hosjéa telâne kaam, is fierders neat optekene. 

De Israeliten waarden nei de anneksaasje troch Assyrje foar in grut part deportearre nei oare dielen yn it Assyryske ryk en de ûntfolke stêden fan Samaria liet Salmanassar troch kolonisten út Babel Kûta, Awwa, Hamat en Sefarvaïm ynnimme.
 
## Sjoch ek
* List fan keningen fan Israel
Gerard van Klaveren

**Gerard van Klaveren** (Terneuzen, 7 maaie 1951) is in Nederlânsk politikus en publisist.

## Karriêre
Sûnt 2003 is er honorêr konsul fan Yslân en sûnt 2005 is er boargemaster fan de gemeente Weststellingwerf. Fan 1995 oant 2003 wie er deputearre fan Fryslân. Yn dy funksje joech er yn 1999 de oanset ta it Fryske Marreprojekt, in ynvestearringsprogramma fan 330 miljoen euro ornearre om de kwaliteit fan it toeristysk produkt *De Friese Meren* op te wurdearjen. Eerder wie er fan 1982–1989 fraksjefoarsitter fan de VVD-fraksje yn de gemeenteried fan Opsterlân en fan 1988 oant 1995 fraksjefoarsitter fan de VVD-fraksje yn de Provinsjale Steaten fan Fryslân. Oarspronklik wie Van Klaveren makeler yn bedriuwhúsfêsting by DTZ.

Yn 1997 wie Van Klaveren inisjatyfnimmer ta it setten fan in stânbyld fan Harry (Cuby) Muskee, yn Grolloo, de sjonger fan Cuby + Blizzards. Dêrnei rjochte er yn 2000 de Stichting Erfgoed Muskee op, dy't yn 2011 yn Grolloo it Cubymuseum realisearre. Yn 2009 waard troch Van Klaveren de Stifting Liet International oprjochte. Dy stichting hat as doel sjongfestivals te organisearjen foar lieten songen yn Jeropeeske minderheidstalen.

Yn 1999 waard Van Klaveren troch de minister fan ekonomyske Saken beneamd ta foarsitter fan d eStjoergroep Setifisearring Makelers. De opdracht fan 'e stjoergroep wie: ûntwikkelje in troch de brânsj breed droegen sertifisearringsregeling. De minister oppenearre dat dat nedich wie, fanwegen de troch it kabinet foarstelde ôfskaffing fan de titelbeskerming en beëdiging fan makelers mei yngong fan 1 jannewaris 2001. De ornearre sertifisearringsregeling kaam yn 2000 ta stân.

Fanwegen de weromrinnende greidef☼gelstân en benammen dy fan 'e ljip, naam Van Klaveren as boargemaster fan Weststellingwerf it beslút en brek mei de jierrenlange tradyje en Fryslân en neim net it earste ljipaai yn ûntfangst. Hy wie dêrmei de earste boargemaster dy't dêrmei in punt makke.

## Boeken/publikaasjes
By útjouwerij W.J. Thieme & Cie. yn Sutfen ferskynden:
* 1981  *De Labrador Retriever*
* 1982  *De Golden Retriever*
* 1985  *De Flatcoated Retriever*
* 1985  *De Friese Stabij en Wetterhoun*
* 1986  *Het Kooikerhondje*
* 1989  *Jachthonden*

Fanwegen de *[[Vereniging voor Stabij en Wetterhounen]]*:
* 1987  *De Fryske Hounen*

## Sjoch ek
* List fan boargemasters fan Weststellingwerf
* List fan boargemasters fan It Amelân
Pêkach fan Israel

**Pêkach** (Hebriuwsk: פֶּקַח ("mei iepen eagen"); Latynsk: *Phacee*) wie kening fan it Noardryk Israel. Syn keningskip duorre fan ± 737 f.Kr. oant 732 f.Kr.

Pêkach wie de soan fan in sekere Remalja en wurke as adjudant yn it leger fan kening Pekachja. Hy sette mei help fan fyftich man út Gileäd Pekachja as kening ôf, deade him en naam it plak fan him as kening oer. 

Doe't kening Resin fan Aram (Damaskus) in bûn mei Pêkach slúte tsjin kening Achaz fan Juda ferlear Achaz gebiet, mar socht stipe by Tiglat-Pilêser fan Assyrje. Tiglat-Pilêser harke nei Achaz en stjoerde syn leger nei Israel. De Assyryske kening liet kening Resin ombringe, besette meardere stêden en liet de befolking nei Assyrje deportearje.

Letter waard Pêkach sels ek slachtoffer fan in gearspanning, doe't Hosjéa de macht pakte en Pêkach deadzje liet. Neffens it bibelboek 2 Keningen hat Pêkach twintich jier regearre. 

## Sjoch ek
* List fan keningen fan Israel
Cornelis van Nijmegen Schonegevel

**Cornelis van Nijmegen Schonegevel** (Dokkum, 8 desimber 1861 - Wolvegea, 2 febrewaris 1941) wie in Nederlânsk boargemaster en kantonrjochter.

## Libben en wurk
Van Nijmegen Schonegevel wie in soan fan Dionys van Nijmegen Schonegevel, keapman, en Magdalena Wentholt. Hy boaske oan Dieuwke Cath (1872-1946)

Hy studearre rjochten oan de Ryksuniversiteit Grins en promovearre dêr yn july 1892. Hy wie in skoft abbekaat yn Ljouwert oant er yn novimber 1893 ta boargemaster fan de gemeente Gruttegast beneamd waard. Trije jier letter folge syn beneaming ta boargemaster fan Doanjewerstâl. Boppedat wie er plakferfangend kantonrjochter oan it kanton De Lemmer (1898-1907). Op 1 maart 1907 waard er lang om let boargemaster fan Weststellingwerf. Yn 1930 waard er beneamd ta ridder yn de Oarder fan Oranje-Nassau. By gelegenheid fan syn sulveren jubileum as boargemaster, waard yn 1932 yn it gemeentehûs in tinkstien ûntbleate. Van Nijmegen Schonegevel waard, op eigen fersyk, per 1 maaie 1934 earfol ûntslein.
Op 26 april late er foar it lêst in riedsgearkomste, syn 284e, wêryn't er oan it begjin it ferstjerren fan keninginne Emma betinkt en letter folget syn ôfskiedstaspraak:
*Het spreekt van zelf, dat ik tekortkomingen heb gehad. Toch hoop ik, dat ik naar uw oordeel, raad van Weststellingwerf, zoveel mogelijk ben nagekomen den eed, bij de aanvaarding van mijn ambt afgelegd, dat ik de belangen van de gemeente Weststellingwerf zal voorstaan en bevorderen. Ingezetenen der gemeente, ik breng u hartelijk dank voor de sympathieke wijze, waarop u mij steeds zijt tegemoet gekomen; ik wil u mijnerzijds ook nog wel eens gaarne verzekeren, dat ik met u heb medegeleefd en u van deze plaats uit nog gaarne alle goeds toewensen. Met den wens, dat de gemeente Weststellingwerf in bloei moge toenemen als straks weer eens betere tijden aanbreken, neem ik afscheid van u. Het ga de gemeente wel.*

Hy stoar yn de âldens fan 79 jier yn syn wenplak Wolvegea.

## Sjoch ek
* List fan boargemasters fan Weststellingwerf
Joäsj fan Israel

**Joäsj** (Hebriuwsk: יואש‎, Latyn: *Joas*; "God hat jûn") wie kening fan it Noardryk Israel. Syn regear wurdt datearre tusken 798 f.Kr. oan 782 f.Kr.

Joäsj wie de soan en opfolger fan kening Joächaz. Doe't Eliza op syn stjerbêd lei en Joäsj by him kaam om him te beskriemen, profetearre Eliza dat Joäsj de Arameeërs trije kear ferslaan soe. Nei't de Arameeske kening Hazael stoarn wie en Benhadad yn syn plak kening waard fan Aram, slagge it Joäsj yndie trije kear om Aram te ferslaan en de stêden, dy't earder ûnder it regear fan syn heit Joächaz oan Aram ferlern gien wiene, werom te feroverjen.
 
Yn 'e tiid dêrnei levere Joäsj striid mei kening Amasja fan Juda. Amasja hie Joäsj útdage, mar Joäsj fielde der ynearsten net foar om striid mei Juda te leverjen. Amasja hold lykwols oan en doe waard der slach levere by Betsjêmes. Joäsj fersloech Amasja en naam him finzen. Dêrnei teach Joäsj nei Jeruzalim, de haadstêd fan Juda. Joäsj liet de stêd plonderje en de muorren foar in part delhelje.     

Kening Joäsj stoar yn Samaria en waard beïerdige by de keningen fan Israel. Syn soan Jerobeäm folge him op.     

## Sjoch ek
* List fan keningen fan Israel
Joächaz fan Israel

**Joächaz fan Israel** (Hebriuwsk: יְהוֹאָחָז‎‎; Latynsk *Joachaz*, "God hâld fêst") wie kening fan it Noardryk Israel (Samaria). Hy folge syn heit Jehû op.

Joächaz ûndernaam neffens it Alde Testamint neat om in ein te meitsjen oan 'e sûndige praktiken yn it lân. Dêrmei wurde de ôfgoaderij bedoeld, dy't al sûnt Jerobeäm yn it lân Israel tastien waard. 

It lân wie ûnder it regear fan Joächaz ûnderhearrich oan 'e Arameeske kening Hazael en syn opfolger Benhadad. De kening seach hoe slim de Arameeërs it lân ûnderdrukten en kearde him ta de God fan Israel. Neffens de Skrift kaam der yndied in ein oan 'e ûnderdrukking. Mar de Israeliten makken gjin ein oan 'e ôfgoaderij en lieten sels de Asjearapeal yn Samaria stean.

De kening fan Aram hie it leger fan Israel sa ûnder de foet rûn, dat it yn 'e tiid fan Joächaz net folle mear foarstelde: fyftich ruters, tsien striidweinen en 10.000 man fuotfolk.  

## Sjoch ek
* List fan keningen fan Israel
Coffee table book

In ***coffee table book*** (Ingelsk foar "kofjetaffelboek") is in boek dat bedoeld is om útstald te wurden op in salontafel yn in diel fan jins wente dêr't men gasten ûntfangt, wêrby't it tsjinje kin ta ynspiraasje foar in petear. *Coffee table books* binne yn 'e regel grutter fan formaat as gewoane boeken en wurde ornaris útjûn yn in hardcoveredysje.

It ûnderwerp is oer it algemien non-fiksje en skaait faak út nei foto's of oare yllustraasjes, sadat sa'n boek in protte oerienkomsten fertoant mei in fotoboek. De tekst bestiet op syn measten út lytse blokjes dy't de foto's of plaatsjes beskriuwe, wat lang proaza útslút, hoewol't poëzij soms wol foarkomt. Om't *coffee table books* rjochte binne op in folslein willekeurich lêzerspublyk, dogge de gearstallers war om sa min mooglik jargon ta te foegjen, mei as gefolch dat de ûnderwerpen oer it algemien net botte djipdollend behannele wurde. Sadwaande wurdt de term *coffee table book* ek wol op delbûgende wize brûkt foar gewoane boeken dy't harren ûnderwerpen op in oerflakkige wize foar it fuotljocht bringe.

De Amerikaanske miljeu-aktivist David Brower (1912-2000) wurdt wolris oantsjut as de 'útfiner' fan it moderne *coffee table book*, mei't er it idee yn 'e praktyk brocht om oergrutte fotoboeken (mei natoerfoto's, om syn boadskip út te dragen) te publisearjen, dy't as *coffee table books* brûkt waarden. Nettsjinsteande dat bestie de namme *coffee table book* yn syn hjoeddeiske betsjutting yn Grut-Brittanje al yn 'e njoggentjinde iuw. It konsept sels bestiet lykwols noch folle langer, mei't de Frânske filosoof en essayist Michel de Montaigne (1533-1592) yn syn essay *Sur des Vers de Virgile* ("Oer Guon Fersen fan Firgilius"), út 1581, klage: "*It frustrearret my dat myn essay's de dames inkeld tsjinje as in sljochtwei stik prullaria, in boek om yn it finsterbank fan harren salons te lizzen.*"
Inheritor

"**Inheritor**", "**Inheritors**", "**The Inheritor**" of "**The Inheritors**" hat yn de Wikipedy ferskate betsjuttings:

* *inheritor*, in Ingelsk wurd foar "erfgenamt" (in synonym fan it gongberder *heir*)

## Films en tillefyzje
* ''The Inheritors'' (film út 1970) (eins: *Los Herederos*), in Argentynske film út 1970
* ''The Inheritors'' (film út 1998) (eins: *Die Siebtelbauern*), in Eastenryksk-Dútske film út 1998

* ''The Inheritors'' (tillefyzjesearje) (ek wol: *The Heirs*), in Súdkoreaanske tillefyzjesearje út 2013

## Literatuer
* ''The Inheritors'' (roman fan Joseph Conrad en Ford Maddox Ford), in roman fan Joseph Conrad en Ford Maddox Ford út 1901
* ''Inheritors'' (roman), in roman fan Brian Penton út 1936
* ''The Inheritors'' (roman fan William Golding), in roman fan William Golding út 1955
* ''The Inheritors'' (roman fan Harold Robbins), in roman fan Harold Robbins út 1969
* ''Inheritor'' (roman fan C.J. Cherryh), in roman fan C.J. Cherryh út 1996

## Toaniel
* ''Inheritors'' (toanielstik), in toanielstik fan Susan Campbell út 1921
Precursor

* *precursor*, it Ingelske wurd foar "foarrinner", benammen yn 'e religieuze sin (bgl.: Jehannes de Doper wie de *precursor* fan Jezus Kristus)
* precursor (skiekunde) of útgongsstof, in skiekundige term foar in stof dy't as foarrinner tsjinnet foar in oare stof
* ''Precursor'' (fûgelskaai), de wittenskiplike namme foar in hypotetysk fûgelskaai dat letter gearstald bliek te wêzen út 'e fossilisearre resten fan ûnbesibbe bisten
* ''Precursor'' (roman), in roman fan C.J. Cherryh út 1999
* Gehrlein Precursor, in Amerikaansk model sweeffleanmasine
Likwidaasje

* likwidaasje (finânsjes), it beskikber meitsjen fan jildmiddels troch in bedriuw (hielendal of foar in part) te beëinigjen
* likwidaasje (moard), beneaming foar moard as der sprake is fan in 'ôfrekkening yn it kriminele sirkwy' of as der op in oare manear immen út 'e wei romme wurdt
Hakke fan Mississippy

De **Hakke fan Mississippy** (Ingelsk: *Mississippi Bootheel*) is it nei it suden ta útstykjende diel fan 'e Amerikaanske steat Mississippy. Dat gebiet leit yn it súdeasten fan Mississippy, en wurdt yn omjûn troch de steat Alabama yn it easten, de rest fan Mississippy yn it noarden, de steat Louisiana yn it westen en de Golf fan Meksiko yn it suden. De grins mei Alabama is in rjochte line, mar de grins mei Louisiana folget de rin fan 'e rivier de Pearl.

De Hakke fan Mississippy omfiemet seis counties fan Mississippy:
*George County
*Hancock County
*Harrison County
*Jackson County
*Pearl River County
*Stone County
Yn totaal beslacht de Hakke fan Mississippy in oerflak fan 9.117&nbsp;km². It gebiet hie yn 2010 in befolking fan 479.000 minsken, wat delkomt op in befolkingstichtens fan 52,5 minsken de km². De grutste stêd yn 'e Hakke is Gulfport, dat mei 68.000 ynwenners ek de twadde stêd fan hiel Mississippy is. De twadde stêd fan 'e Hakke en de fyfde fan hiel Mississippy is Biloxi, mei 44.000 ynwenners. Sawol Gulfport as Biloxi binne havenstêden dy't oan 'e kust fan 'e Golf fan Meksiko lizze.

Yn Pearl River County, Stone County en George County, dy't net ien fan trijen oan 'e kust lizze, wurdt de grutste demografyske groep foarme troch de (blanke) Angelsaksyske Amerikanen. Yn Jackson County en Harrison County, dy't wol in kustline hawwe, binne de Afro-Amerikanen de grutste befolkingsgroep. Hancock County, dat yn it súdwestlikste diel fan 'e Hakke fan Mississippy tsjin 'e grins mei Louisiana oan leit, is de iennichste county yn Mississippy dêr't lju fan Frânsk etnysk komôf de grutste befolkingsgroep foarmje.
SHAFTA

De **SHAFTA's** of ***Soft and Hard Adult Film and Television Awards*** (net te betiizjen mei de sjoernalistike Shafta Awards) binne in groep Britske prizen dy't op jierlikse basis útrikt wurde foar populariteit fan pornofilms yn it Feriene Keninkryk. De namme fan dizze prizen, dy't letterlik "Sêfte en Hurde Film- en Tillefyzjeprizen foar Folwoeksenen" betsjut, is in backronym (in akronym wêrby't men mei de ôfkoarting begûn is en doe betocht hat wêr't de letters foar stean koene). De ôfkoarting SHAFTA ferwiist nei de BAFTA, de wichtichtste Britske *mainstream*-filmpriis, en nei *shaft* ("skacht"), in Ingelsk wurd foar "penis".

De SHAFTA's waarden yn 2010 ynsteld en wurde sûnt elts jier, meastal mids maart (mar yn 2013 op 5 desimber) útrikt troch de Britske pornografyske tillefyzjestjoerder Television X. De winners wurde útornearre troch in stimming ûnder de abonnees fan Television X. Nominearre pornostjerren hawwe yn it ferline de sosjale media brûkt om 'e lju oan te fiterjen en stim op harren. De útrikkingsseremoanje fan 'e SHAFTA's wurdt yn 'e regel holden yn in Londenske stripklub. Yn 2012 ûntstie der om dizze prizen hinne in lyts skandaaltsje doe't in groep abonnees protestearre tsjin it feit dat de transseksuële pornoaktrise Holly Harlow nominearre waard yn 'e kategory bêste nije froulike stjer. Television X ferdigene dy beslissing lykwols troch te sizzen: *"[D]e term froulike stjer past folslein by har; se is froulik, seksy en in geweldige aktrise."* 

## Kategoryen
*(de prizen wurde net elts jier yn alle kategoryen útrikt)*
* froulike artyst fan it jier
* manlike artyst fan it jier 
* bêste nije froulike stjer
* milf fan it jier 
* bûtenlânske artyste fan it jier
* bêste regisseur
* bêste studio
* bêste personaazje
* bêste sekssêne
* bêste anale sekssêne
* skandalichste sêne
* bêste searje
* bêste lesbyske searje
* bêste ynterrasiale searje
* bêste reality/gonzosearje
* bêste parodysearje
* bêste online-searje
* skandalichste searje
* bêste amateursearje
* bêste nije searje
* *The Palm Phwoar* (oevrepriis) 

## Keppelings om utens
*Offisjele webside fan 'e Soft and Hard Adult Film and Television Awards
Abía fan Juda

**Abía** (Hebriuwsk: אביה; Latynsk: *Abiam*; "heit fan 'e see", "JHWH is myn heit") wie de soan fan Rechabeäm en pakesizzer fan kening Salomo. Abía waard de twadde kening fan Juda en syn regear foel tusken 913 f.Kr. en 910 f.Kr.  

Neffens it Alde Testamint wie Abía lykas syn heit net trou oan 'e God fan Israel. Hy wie God net lykas syn foarfaar David mei hiel it hert tawijd en fereare ek nochris Kanaänityske goaden.    

Under syn regear krige Juda oarloch mei Israel. Opfallend wie doe Abía's oanhinklikens fan 'e God fan Israel en hy beskuldige oan it begjin fan 'e fjildslach Israel der fan dat hja har fan Him ôfkeard hiene. Nettsjinsteande Israel's grutte oermacht en dat Juda ynsletten wie troch it leger fan kening Jerobeäm, fersloech Abía Israel mei glâns. Trije stêden waarden troch him ynnommen en it slagge Israel ûnder it bewâld fan Jerobeäm net mear om 'e klap te boppe te kommen. 

Abía hie 14 froulju, by wa't er 22 soannen en 16 dochters hie. Hy waard nei in regear fan trije jier opfolge troch syn soan Asa. 

## Sjoch ek
* List fan keningen fan Juda
Killergram

**Killergram** is in Britske pornografyske webside en filmstudio, dy't yn 2002 oprjochte waard en him sûnt ûntwikkele hat ta de meast foaroansteande ûndernimmings fan syn soarte yn it Feriene Keninkryk. Dit bedriuw is fêstige oan Colmore Row yn Birmingham en hat nei skatting in jierlikse omset fan $17,5 miljoen.

## Skiednis
Killergram waard yn 2002 oprjochte troch Anjali Kara en Disanto, in troud pear dat al langer aktyf wie yn 'e Britske pornoyndustry. Behalven Killergram binne se ek eigners fan 'e labels Pornostatic en Adult Entertainment Studios. Killergram leit him benammen ta op syn webside op it ynternet en it produsearjen fan pornografyske ynhâld foar dy webside.

Anjali Kara is in Britsk pornoaktrise fan Yndiaask komôf, dy't yn mear as 45 pornofilms spile hat, mar tsjintwurdich mear efter de skermen aktyf is. Hja hat it deistich bestjoer fan Killergram, en docht de boekingen, kostúms en administraasje. Disanto is útfierend produsint fan alle sênes dy't opnommen wurde foar sawol Killergram as Pornostatic. Teffens fersoarget er de soundtracks dy't ûnder de sênes set wurde, en is er regisseur fan trochinoar seis pornofilms de moanne, dy't útbrocht wurde op dvd.

## Keppelings om utens
*Offisjele webside fan Killergram
Stephanie Au

**Stephanie Au** (Mandarynsk Sineesk (tradisjoneel): 歐鎧淳; Kantoneesk (*[[jyutping]]*): *au<sup>1</sup> hoi<sup>2</sup> seon<sup>4</sup>*; Hongkong, 30 maaie 1992) is in Hongkongsk swimster. 

## Libben en karriêre
### Komôf en oplieding
Au waard yn 1992 berne yn Hongkong. Se folge in oplieding oan 'e Universiteit fan Kalifornje, Berkeley, yn 'e Feriene Steaten, dêr't se yn 2014 ôfstudearre mei in bachelortitel yn ekonomy en miljeubelied. Au is fierders in winneresse fan 'e 24e Hongkongske Prizen foar Treflike Studinten.

### Sportkarriêre
Op it mêd fan swimmen hat Au har spesjalisearre yn 'e ûnderdielen frije slach en rêchslach. Se is (anno 2016) de Hongkongske rekôrhâldster op 'e lange baan (50&nbsp;m) op 'e 200&nbsp;m, 400&nbsp;m, 800&nbsp;m en 1.500&nbsp;m frije slach, de 4×100&nbsp;m wikselslachestafette en teffens de Hongkongske rekôrhâldster op 'e koarte baan (25&nbsp;m) op 'e 400&nbsp;m, 800&nbsp;m en 1.500&nbsp;m frije slach, de 4×100&nbsp;m wikselslachestafette en de 4×100&nbsp;m frije-slachestafette.

Au wûn yn 2009 op 'e Eastaziatyske Spullen, dy't holden waarden yn Hongkong, twa sulverne medaljes op 'e ûnderdielen 4×100&nbsp;m estafette frije slach en 4×200&nbsp;m estafette frije slach, en twa brûnzene medaljes op 'e ûnderdielen 200&nbsp;m frije slach en 400&nbsp;m frije slach. Yn 2015 wûn se op 'e Simmeruniversiade yn Gwangju in sulverne medalje op it ûnderdiel 50&nbsp;m rêchslach. 

Au fertsjintwurdige Hongkong fierders op 'e Olympyske Spullen fan 2008, yn Peking, op 'e Olympyske Spullen fan 2012, yn Londen, en op 'e Olympyske Spullen fan 2016, yn Rio de Janeiro. By yntocht fan 'e atleten ûnder de iepeningsseremoanje fan 'e Spullen fan Rio, op 5 augustus 2016, droech Au de flagge fan Hongkong.
Oplieding

In **oplieding** is in ûnderwiisprogramma dat ynrjochte is om 'e nedige kennis en feardichheden foar in berop of bedriuw oer te bringen fan 'e learaar op 'e learlingen of studinten. Dêrby giet it frijwol altyd om programma's dy't ta it heger of middelber ûnderwiis hearre; it is hiel seldsum dat der foar it leger ûnderwiis fan in oplieding sprutsen wurdt. Faak is de namme fan 'e oplieding gelikens oan it berop dêr't foar oplaat wurdt. In oplieding kin opboud wêze út ferskate kursussen of fakken, dy't elts in ôfsûnderlike tematyk besprekke en wêrfoar't faak ek ôfsûnderlike eksamens ôflein wurde moatte. In oplieding wurdt ornaris ôfsletten mei in attest, diploma of tsjûchskrift yn 'e foarm fan in offisjeel sertifikaat. De kwaliteit fan opliedings yn it heger ûnderwiis wurdt sûnt 2005 yn Nederlân en Flaanderen kontrolearre troch de Nederlânsk-Flaamske Akkreditaasje-organisaasje (NVA).

## Sjoch ek
*stúdzjerjochting
Brutus (Michigan)

**Brutus** is in gemeentefrij doarp of in gemeentefrije útbuorren (*[[unincorporated community]]*) mei goed 200 ynwenners yn 'e Amerikaanske steat Michigan. It leit oan 'e autodyk U.S. Highway 31 yn it plattelânsdistrikt Maple River Township, yn it easten fan Emmet County, yn it uterste noarden fan it skiereilân Neder-Michigan.

De tichtstbye gruttere doarpen binne Pellston, dat sa'n 6½&nbsp;km nei it noarden ta leit, en Alanson, likernôch 5&nbsp;km súdliker. Brutus waard yn 1874 stifte doe't der op it plak fan it doarp in herberge iepene waard dy't de namme *Brutus House* droech.

## Demografy
Neffens in offisjele skatting troch it Amerikaanske Folkstellingsburo op grûn fan gegevens fan 'e folkstelling fan 2010 hie Brutus yn 2014 in befolking fan 216 minsken. De befolkingstichtens wie 29,6 de km². Neffens gegevens fan 'e folkstelling fan 2010 wie doe fan 'e befolking fan Brutus 12,0% âlder as 65 jier en 28,2% jonger as 18 jier. Fierders bestie 29,0% fan 'e húshâldings út ien persoan.

Wat de etnyske opbou fan 'e befolking oangiet, dy wie yn 2010 sa: 80,6% blanken; 3,7% Yndianen; 3,7% Latino's; 0% Aziaten; 0% swarten; 12,0% oaren of fan mingd etnysk komôf. Yn Brutus is it haadkertier fan 'e Burt Lake Troep fan Ottawa en Tsjippewa Yndianen fêstige, dy't erkenning genietet fan 'e steat Michigan. 

## Keppelings om utens
*Statistyske gegevens oangeande Brutus
Burtmar

De **Burtmar** (Ingelsk: *Burt Lake*), yn 'e njoggentjinde iuw de **Cheboiganmar** (*Lake Cheboigan*) neamd, is in mar yn it noarden fan Neder-Michigan, it súdlike fan 'e beide skiereilannen dêr't de Amerikaanske steat Michigan út bestiet. Dit wetter leit yn Cheboygan County, mei't de westlike igge de grins mei Emmet County foarmet. De mar is ferneamd nei William Austin Burt, in lânmjitter dy't tusken 1840 en 1843 tegearre mei John Mullett in beskriuwing fan it noarden fan Neder-Michigan makke.

De Burtmar is likernôch 16&nbsp;km lang fan noard nei súd en sa'n 8&nbsp;km breed fan east nei west. De maksimumdjipte is 22&nbsp;m, en de mar hat in oerflak dat likernôch 6,9&nbsp;km² beslacht. It wetter streamt yn 'e mar fia trije rivieren: de Sturgeon; de Maple, dy't yn ferbining stiet mei de streamop leine Douglas-mar; en de Crooked, dy't yn ferbining stiet mei de Crooked-mar. Fia de Indian River streamt it wetter de Burtmar wer út, nei de streamôf leine Mullett-mar.

It doarp Burt Lake leit oan 'e súdwestigge fan 'e mar, dêr't de autodyk M-68 lâns rint. De autosneldyk Insterstate 75 rint beëasten de mar, en oan 'e súdlike útein leit it doarp Indian River. Deun dêrby lizze ek it YMCA-kamp Al-Gon-Quian (in simmerkamp) en it Steatspark Burt Lake (in natoerpark). De oarspronklike bewenners fan 'e krite fan 'e Burtmar, dat etnyske Ottawa en Odjibwe binne, hawwe har feriene yn 'e Burt Lake Troep fan Ottawa en Tsjippewa Yndianen.

De Burtmar makket ûnderdiel út fan 'e saneamde Binnenlânske Wetterwei, in rûte foar de plezierfeart. Dy rint fan Petoskey, oan 'e kust fan 'e Little Traversebaai (dy't diel útmakket fan 'e Michiganmar) fia in systeem fan rivieren, marren en oare wetterwegen dwers troch it noardlike part fan Neder-Michigan nei Cheboygan, oan 'e kust fan 'e Hueronmar. De Burtmar stiet yn 'e mande mei de deunby leine Mullett-mar en Swarte Mar bekend om syn populaasje fan 'e fiskesoarte marsteur.
Stjerrestelsel

In **stjerrestelsel** (soms ek **[[molkewei]]stelsel**) is in grutte samling stjerren dy't troch de eigen swiertekrêft by elkoar hâlden wurdt.

De diameter fan de measte stjerrestelsels is tusken 3000 en 300.000 ljochtjier. It oantal stjerren farieart fan 108 yn dwerchstelsels tot 1014 yn reuzestelsels.

Yn elk stjerrestelsel is ek gas, stof en (fermoedlik) foar it meastepart dûnkere matearje en dûnkere enerzjy oanwêzich. De stjerren, it gas en de stof kinne waarnomd wurde. Dûnkere matearje is noch net direkt waarnomd mar wierskynlik oanwêzich omdat it de ferdieling en beweging fan de oare trije ferklearret.

Neffens de lêste berekkenings telt it hielal minstens twa biljoen stjerrestelsels.

## Sjoch ek
* stjerrestelsel (molkewei), in stelsel besteande út in grut tal ferskillende sinnestelsels
* sinnestelsel, in stelsel besteande út ien of inkele stjerren (binêre stjer, trinêre stjer), mooglik mei ien of mear planeten deromhinne
Kapsule

* kapsule (dosearringsfoarm), in húl, meast besteande út sjelatine, foar in medisyn of fiedingssupplemint
* kapsule (wyn), in plestik húl om 'e tute en de koark fan in ûnoansprutsen wynflesse hinne
* kapsule (romtefeart) of romtekapsule, in ûnbeskate namme foar in (bemanne of ûnbemanne) romtefartúch
Relaasje

"**Relaasje**" (fan it Latynske *relatio*, "it weromdragen", fia it Aldfrânske *relacion*) hat yn de Wikipedy ferskate betsjuttings:

* relaasje (ynterpersoanlike bân), in emosjonele bân tusken twa (of mear) persoanen
* godsrelaasje, de (subjektive) bân tusken in persoan en de god of goaden dêr't hy/sy yn leaut
* relaasje (wiskunde), it ferbân tusken twa wiskundige grutheden
Relaasje (ynterpersoanlike bân)

In **relaasje** of **ferhâlding** is de oantsjutting foar lykfol hokker emosjonele bân tusken twa of mear minsken. De doer fan sa'n bân kin útinoar rinne fan libbenslang (bgl. yn in houlik) oant flechtich (lykas yn in onenightstand). De bân dêr't in relaasje om draait, kin basearre wêze op leafde (troud pear), lust (minners), freonskip (freonen, bekenden), fijânskip (rivalen), besibskip (famylje), wurk (kollega's), leafhawwerijen (leden fan deselde feriening), wenplak (buorlju), religy (leden fan deselde gemeente), ensfh. Oer it algemien is it lykwols al sa dat as men sprekt oer "in relaasje" sûnder fierdere útlis, it meastal om in seksuële relaasje giet. Relaasjes kinne regulearre wurde troch de wet, sede en plige of ûnderlinge regelings. Se foarmje de grûnslach fan alle minsklike ynteraksje en dêrmei fan 'e maatskippij as gehiel.

## Sjoch ek
* Ferkearing
Osnaburgh Reservaat 63A

It **Osnaburgh Reservaat 63A** (Ingelsk: *Osnaburgh 63A Reserve*) is in reservaat fan 'e Mishkeegogamang Odjibwe Naasje (*Mishkeegogamang Ojibway Nation*), in erkende Yndiaanske stamme-organisaasje yn 'e Kanadeeske provinsje Ontario. It waard yn 1905 stifte ûnder de betingsten fan it Ferdrach Nû. 9, ien fan 'e regionale, saneamde Nûmere Ferdraggen tusken de ûnderskate Yndiaanske folken en de Kanadeeske autoriteiten.

## Geografy
It Osnaburgh Reservaat 63A is sitewearre yn it noardwesten fan Ontario, oan 'e autodyk Highway 599, en oan 'e súdlike igge fan 'e St.&nbsp;Joseph-mar, noch krekt binnen de grinzen fan it Thunder Bay Distrikt. It leit likernôch 500&nbsp;km noardwestlik fan 'e stêd Thunder Bay. It Osnaburgh Reservaat 63A beslacht in oerflak fan 41,8&nbsp;km², en is dêrmei it lytste fan 'e beide reservaten fan 'e Mishkeegogamang Odjibwe Naasje (it oare is it Osnaburgh Reservaat 63B).

## Demografy
Neffens gegevens fan 'e Kanadeeske folkstelling fan 2011 hie it Osnaburgh Reservaat 63A doe 153 permaninte bewenners. De befolkingstichtens bedroech sadwaande 3,7 minsken de km². De bewenners fan it reservaat binne sa goed as allegearre leden fan 'e Mishkeegogamang Odjibwe Naasje, dat etnyske Odjibwe (*Ojibwe* of *Ojibway*) binne, in Algonkwynsktalich folk dat de talrykste Yndiaanske groep is yn 'e krite fan 'e Grutte Marren fan Kanada en de Feriene Steaten is. It Osnaburgh Reservaat 63A wurdt bestjoerd fanút Mishkeegogamang, yn it Osnaburgh Reservaat 63B.

## Keppelings om utens
*Offisjele webside fan 'e Mishkeegogamang Odjibwe Naasje
Frede fan Edinburch-Northampton

De **Frede fan Edinburch-Northampton** of it **Ferdrach fan Edinburch-Northampton** wie in fredesferdrach dat yn 1328 sletten waard tusken de keninkriken Ingelân en Skotlân. Dêrmei waard de Earste Skotske Unôfhinklikheidsoarloch beëinige, dy't begûn wie mei de Ingelske ynfal yn Skotlân troch kening Edwert&nbsp;I fan Ingelân yn 1296. It ferdrach waard op 17 maart 1328 yn 'e Skotske haadstêd Edinburch ûndertekene troch kening Robert&nbsp;I fan Skotlân, en waard op 1 maaie fan dat jier troch it Ingelske Parlemint ratifisearre by in sitting yn Northampton. De tekst fan it ferdrach wie opsteld yn it Frânsk, en it orizjinele dokumint is tsjintwurdich op 'e noed fan 'e Nasjonale Argiven fan Skotlân, yn Edinburch.

De kêsten fan 'e Frede fan Edinburch-Northampton stelden dat de Ingelske Kroan yn ruil foar de betelling fan £100.000 erkenne soe:
* dat it Keninkryk Skotlân in folslein ûnôfhinklike steat wei;
* dat Robert fan Bruce, dy syn erfgenamten en de opfolgers fan dy erfgenamten de rjochtlike hearskers oer it Keninkryk Skotlân wiene;
* dat de grins tusken it Keninkryk Skotlân en it Keninkryk Ingelân deselde wie as dy't as sadanich erkend wie ûnder it regear fan 'e Skotske kening Aleksander&nbsp;III (1249-1286).
Strath Fillan

**Strath Fillan**, faak skreaun as **Strathfillan** (Skotsk-Gaelysk: *Na Sraithibh*) is in delling (*strath*) yn it westlike part fan it Skotske greefskip Perthshire. It is ferneamd nei Fillan, in Ierske klúzner en mûnts út 'e achtste iuw, dy't letter hillich ferklearre is. Strath Fillan strekt him út fan Bridge of Orchy oant Crianlarich en foarmet fan âlds in wichtige rûte troch de Skotske Heechlannen.